turjo4nis/wikipedia-bn-dump-20250701 huggingface dataset:
শিনচিয়াং

{{Infobox settlement
|name = 
|native_name = 
|settlement_type = স্বায়ত্বশাসিত অঞ্চল
|translit_lang1 = Name
|translit_lang1_type = চীনা
|translit_lang1_info = {{line-height|1.4em|新疆维吾尔自治区(Xīnjiāng Wéiwú'ěr Zìzhìqū শিনচিয়াং ওয়েইউ এর ')}}
|translit_lang1_type1 = সংক্ষিপ্ত রূপ
|translit_lang1_info1 = 新( Xīn শিন)
|translit_lang1_type2 = উইগুর
|translit_lang1_info2 = 
|translit_lang1_type3 = উইগুর প্রতিবর্ণীকরণ
|translit_lang1_info3 = 
|image_map = Xinjiang in China (de-facto).svg
|mapsize = 275px
|map_alt = মানচিত্রে শিনচিয়াং উইগুর স্বায়ত্বশাসিত অঞ্চলের অবস্থান
|map_caption = 
|latd = 41
|latm = 
|lats = 
|latNS = N
|longd = 85
|longm = 
|longs =  
|longEW = E
|coordinates_type = type:adm1st_region:CN_dim:2000000
|coordinates_display = inline, title
|coordinates_format = dms
|named_for = 
|seat_type = রাজধানী(এবং বৃহত্তম শহর)
|seat = উরুম্‌ছি
|parts_type = বিভাগসমূহ
|parts_style = para 
|parts = 
|p1 = ১৪টি জেলা
|p2 = ৯৯টি কাউন্টি
|p3 = ১০০৫টি শহর
|leader_title = সচিব
|leader_name = ছেন ছুয়াংকুও
|leader_title1 = সভাপতি
|leader_name1 = শোহরাত জাকির
|area_footnotes = 
|area_total_km2 = 1664897
|area_rank = ১ম
|elevation_max_m = 8,611 
|elevation_max_point = K2
|elevation_min_m = −154
|elevation_min_point = Lake Ayding
|population_footnotes = 
|population_total = ২,১৮,১৫,৮১৫
|population_as_of = ২০১০
|population_rank = ২৫ তম 
|population_est = ২,৩৬,০০,০০০
|pop_est_as_of = ২০১৫
|pop_est_footnotes = 
|population_density_km2 = ১৩
|population_density_rank = ২৯ তম 
|demographics_type1 = জনপরিসংখ্যান
|demographics1_footnotes = 
|demographics1_title1 = জাতিগতগঠন
|demographics1_info1 = 
|demographics1_title2 = 
|demographics1_info2 = 
|iso_code = CN-65
|blank_name_sec1 = মোআউ (2017 )
|blank_info_sec1 = চীনা ইউয়ান ৯.৬২ ট্রিলিয়নমার্কিন ডলার ১৪ হাজার কোটি (২৫ তম)
|blank1_name_sec1 =  - মাথাপিছু
|blank1_info_sec1 = চীনা ইউয়ান ৪০,৭৫৬মার্কিন ডলার ৬,১৩৭  (১৬ তম)
|blank_name_sec2 = মাউসূ (২০১৪)
|blank_info_sec2 = ০.৭১৮ (medium) (22nd)
|website = শিনচিয়ান উইগুর স্বায়ত্বশাসিত অঞ্চলের সরকারী ওয়েবসাইট
|footnotes = 
}}শিনচিয়াং  (; ; ), যা সরকারীভাবে শিনচিয়াং উইগুর স্বায়ত্বশাসিত অঞ্চল''' নামেও পরিচত, চীনের উত্তর-পশ্চিম অংশে অবস্থিত একটি প্রাদেশিক স্তরের স্বায়ত্বশাসিত অঞ্চল। এটি চীনের বৃহত্তম প্রশাসনিক বিভাগ এবং সারা বিশ্বের মধ্যে ৮ম বৃহত্তম দেশের বিভাগ। এটির আয়তন  ১৬ লক্ষ বর্গকিলোমিটারেরও বেশি (৬ লক্ষ ৪০ হাজার বর্গমাইল)।

বর্ণনা

শিনচিয়াং ভৌগোলিকভাবে প্রধান দুটিভাগে গঠিত, ঐতিহাসিকভাবে এবং জাতিগতভাবে বিভিন্ন ঐতিহাসিক নামের সঙ্গে স্বতন্ত্র অঞ্চলের, জাঙ্গারিয়া তিয়ানশান পর্বতমালার উত্তরে এবং তিয়ানশান পাহাড়ের দক্ষিণে তারিম বেসিন। ১৮৮৪ সালে কিংগ চীন একটি রাজনৈতিক সত্তায় একত্রিত হওয়ার আগে শিনচিয়াং প্রদেশ নামকরণ করে।

টীকা

তথ্যসূত্র

চীনের স্বায়ত্বশাসিত অঞ্চল
চীনের প্রাদেশিক স্তরের প্রশাসনিক বিভাগ
মধ্য এশিয়া
পূর্ব এশিয়া
১৯৫৫-এ প্রতিষ্ঠিত রাষ্ট্র ও অঞ্চল
ঐতিহাসিক অঞ্চল
মহিলা ক্রিকেট বিশ্বকাপ বাছাইপর্ব

আইসিসি মহিলা ক্রিকেট বিশ্বকাপ বাছাইপর্ব হলো একটি আন্তর্জাতিক ক্রিকেট প্রতিযোগিতা। এর মাধ্যমে মহিলা ক্রিকেট বিশ্বকাপের জন্য দল বাছাইয়ের চূড়ান্ত প্রক্রিয়া সম্পন্ন করা হয়।

১৯৭৩ সালে প্রথমবারের মতো মহিলা ক্রিকেট বিশ্বকাপ অনুষ্ঠিত হয় এবং প্রথম সাতটি আসরে অংশগ্রহণকারী দলসমূহকে আন্তর্জাতিক মহিলা ক্রিকেট কাউন্সিল (আইডব্লিউসিসি) কর্তৃক সুপারিশক্রমে আমন্ত্রণ আকারে নির্ধারণ করা হয়েছিল। ২০০৫ সালের ক্রিকেট বিশ্বকাপের জন্য ২০০৩ সালে প্রথম বাছাইপর্ব প্রতিযোগিতার আয়োজন করা হয়। নেদারল্যান্ডসে অনুষ্ঠিত ঐ প্রতিযোগিতায় আয়ারল্যান্ড শিরোপা জয় করে। এরপর ধারাবাহিকভাবে আরও তিনটি প্রতিযোগিতা অনুষ্ঠিত হয়েছে। ২০০৮ সালে দক্ষিণ আফ্রিকায় পাকিস্তান ও ২০১১ সালে বাংলাদেশে ওয়েস্ট ইন্ডিজ বিজয়ী হয়। সর্বশেষ ২০১৭ সালের প্রতিযোগিতাটি ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে ভারত দক্ষিণ আফ্রিকাকে পরাজিত করে চ্যাম্পিয়ন হয়।

উদ্বোধনী আসর আইডব্লিউসিসি’র ব্যবস্থাপনায় আইডব্লিউসিসি ট্রফি নামে পরিচিত ছিল। তবে, আইডব্লিউসিসি ২০০৫ সালে আন্তর্জাতিক ক্রিকেট কাউন্সিলের (আইসিসি) সাথে একীভূত হয় ও অন্য সকল আসর শুধুই বিশ্বকাপ বাছাইপর্ব নামে পরিচিত হতে থাকে। দল সংখ্যা ও বাছাইপর্বের স্থান নির্ধারণ প্রক্রিয়া প্রত্যেক প্রতিযোগিতাতেই ভিন্ন হয়েছে। ২০০৩ সালে দুইটি স্থান নির্ধারণী খেলার জন্য ছয় দল ও পরবর্তী ২০০৮ সালের আসরে আট দলকে ঐ দুইটি স্থানের জন্য প্রতিদ্বন্দ্বিতায় অবতীর্ণ হতে হয়েছে। ২০১১ সালের আসরে দশ দলকে তিনটি স্থানের জন্য ও ২০১৭ সালের প্রতিযোগিতায় অংশগ্রহণকারী দশ দলকে চারটি স্থানের জন্য অবতীর্ণ হতে হয়েছে।

ফলাফল

দলীয় সাফল্য 
নির্দেশিকা
 – চ্যাম্পিয়ন
 – রানার্স-আপ
 – তৃতীয় স্থান
উ – উত্তীর্ণ
× – অংশগ্রহণ করেনি, ইতোমধ্যেই বিশ্বকাপের জন্য যোগ্যতা লাভ করেছে
    — স্বাগতিক
নির্দিষ্ট বছরের বিশ্বকাপের জন্য যোগ্যতা লাভকারী দলকে নিচে দাগ দিয়ে দেখানো হয়েছে

আরও দেখুন 
 ক্রিকেট বিশ্বকাপের বাছাইপর্ব (পুরুষ)

তথ্যসূত্র 

মহিলা ক্রিকেট বিশ্বকাপ
আন্তর্জাতিক ক্রিকেট কাউন্সিলের ঘটনা
মহিলাদের একদিনের আন্তর্জাতিক ক্রিকেট প্রতিযোগিতা
বশির আহমেদ (বীর প্রতীক)

বশির আহমেদ (জন্ম: ৩ জুলাই, ১৯৪৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
বশির আহমেদের জন্ম  ফেনী জেলার ছাগলনাইয়া উপজেলার দক্ষিণ বল্লবপুর গ্রামে। তার বাবার নাম ছফর আলী খন্দকার এবং মায়ের নাম নূরের নাহার বেগম। তার স্ত্রীর নাম মঞ্জুরা বেগম। তাদের দুই ছেলে, দুই মেয়ে।

কর্মজীবন 
পাকিস্তানি সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন বশির আহমেদ। ১৯৭১ সালে সৈনিক হিসেবে কর্মরত ছিলেন জয়দেবপুরে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধ যুদ্ধ শেষে প্রথমে ৩ নম্বর সেক্টরে, পরে ‘এস’ ফোর্সের অধীনে যুদ্ধ করেন। স্বাধীনতার পর বাংলাদেশ সেনাবাহিনীতেই চাকরি করেন। অনারারি ক্যাপ্টেন হিসেবে অবসর নেন তিনি।

মুক্তিযুদ্ধে ভূমিকা 
১৯৭১ সালের ২৪ সেপ্টেম্বর  হবিগঞ্জ জেলার অন্তর্গত কালেঙ্গা জঙ্গল নিয়মিত মুক্তিবাহিনীর একদল মুক্তিযোদ্ধা গোপনে অবস্থান করছিলেন। ২১ সেপ্টেম্বর তারিখে একদল পাকিস্তানি সেনা কালেঙ্গা জঙ্গলে আসে। সেদিন মুক্তিযোদ্ধারা তাদের আক্রমণ করেননি। তবে মুক্তিযোদ্ধাদের পেতে রাখা মাইনের আঘাতে দু-তিনজন পাকিস্তানি সেনা হতাহত হয়। পরদিন পাকিস্তানি সেনারা আবার সেখানে আসে। এদিনও মুক্তিযোদ্ধারা তাদের কোনো বাধা দেননি। 
২৪ সেপ্টেম্বর মুক্তিযোদ্ধারা সিন্দুরখান-কালেঙ্গার রাস্তার দুই পাশে অ্যামবুশ পেতে পাকিস্তানি সেনাদের জন্য অপেক্ষা করতে থাকেন। তারা আগেই খবর পেয়েছিলেন পাকিস্তানিরা আসবে। মুক্তিযোদ্ধারা পাহাড়ের যেসব স্থানে অবস্থান নিয়েছিলেন, সেখান থেকে অগ্রসরমাণ পাকিস্তানি সেনাদের বেশির ভাগ দেখা যাচ্ছিল। তাদের সামনে ছিল ২২-২৫ জন রাজাকার। মুক্তিযোদ্ধারা রাজাকারদের ওপর আক্রমণ করেননি। রাজাকাররা কোনো বাধা না পাওয়ায় পাকিস্তানি সেনারা বেশ নিশ্চিত মনে এবং বেপরোয়াভাবে অগ্রসর হচ্ছিল। তারা অ্যামবুশের মধ্যে আসামাত্র মুক্তিযোদ্ধারা একযোগে আক্রমণ চালান। অ্যামবুশের মধ্যে পড়া বেশির ভাগ পাকিস্তানি সেনা মুক্তিযোদ্ধাদের আক্রমণে নিহত হয়। তারা প্রতিরোধের কোনো সুযোগই পায়নি।
রাস্তার দুই পাশে ছিল ছোট ছোট পাহাড়। অ্যামবুশের জন্য উপযুক্ত স্থান ছিলো। বশির আহমেদসহ একদল মুক্তিযোদ্ধা অবস্থান নিলেন পাহাড়ের বিভিন্ন স্থানে। ওত পেতে তারা অপেক্ষা করতে থাকলেন পাকিস্তানি সেনাদের জন্য। পাকিস্তানি সেনারা অস্ত্রের আওতায় আসামাত্র গর্জে উঠল তাদের সবার অস্ত্র। পাকিস্তানি সেনারা প্রতিরোধের কোনো সুযোগই পেল না। নিহত হলো বেশির ভাগ।  পাকিস্তানি সেনারা আসছিল বিস্তৃত এলাকাজুড়ে। অনেকে অ্যামবুশের বাইরে ছিল। তারা পাল্টা আক্রমণ চালিয়েও তেমন সুবিধা করতে পারেনি। কারণ, মুক্তিযোদ্ধারা পরিখা খনন করে তার ভেতরে ছিলেন। অ্যামবুশে পাকিস্তানি সেনাবাহিনীর একজন অফিসারসহ ৬০-৭০ জন নিহত হয়। মুক্তিযোদ্ধাদের পক্ষে আবদুল মান্নান (বীর উত্তম) শহীদ হন। এই অ্যামবুশে বশির আহমেদ যথেষ্ট সাহস ও বীরত্ব প্রদর্শন করেন।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
বাংলাদেশের স্বাধীনতা যুদ্ধে জড়িত ব্যক্তি
কিংশুক দেবনাথ

কিংশুক দেবনাথ (জন্ম: ৮ই মে ১৯৮৫) একজন ভারতীয় পেশাদার ফুটবলার। উনি মোহনবাগানে রক্ষণভাগে খেলেন।

তথ্যসূত্র 

১৯৮৫-এ জন্ম
জীবিত ব্যক্তি
ভারতীয় ফুটবলার
এটিকে ফুটবল ক্লাবের খেলোয়াড়
ফুটবল রক্ষণভাগের খেলোয়াড়
ইন্ডিয়ান সুপার লিগের খেলোয়াড়
আই-লিগ দ্বিতীয় বিভাগের খেলোয়াড়
হুগলি জেলার ব্যক্তি
পশ্চিমবঙ্গের ফুটবলার
আই-লিগের খেলোয়াড়
আরিয়ান এফসির খেলোয়াড়
ইস্টবেঙ্গল ক্লাবের খেলোয়াড়
ভারতীয় পুরুষ ফুটবলার
মোহনবাগান সুপার জায়ান্টের খেলোয়াড়
পুরুষ ফুটবল রক্ষণভাগের খেলোয়াড়
একবিংশ শতাব্দীর ভারতীয় ক্রীড়াবিদ
বেগম বদরুন্নেসা সরকারি মহিলা কলেজ

বেগম বদরুন্নেসা সরকারি মহিলা কলেজ বাংলাদেশের রাজধানী ঢাকা শহরে অবস্থিত একটি মহিলা কলেজ। সচরাচর একে বদরুন্নেসা কলেজ বলা হয়। এটি ঢাকার বকশিবাজার এলাকায় অবস্থিত।

ইতিহাস 
ব্রিটিশ শাসনের শেষদিকে তৎকালীন ইডেন ভবনে ১৯৪০ সালে এই কলেজটি ইডেন স্কুল ও কলেজ নামে স্থাপিত হয়েছিল। দেশ বিভাগের পর ১৯৪৮ সালে এটি সাত নম্বর বকশিবাজারে স্থানান্তরিত হয় এবং তখন থেকেই কলেজটি প্রথম সরকারি কলেজ হিসেবে যাত্রা শুরু করে। ১৯৬৪ সাল পর্যন্ত কলেজটি ইডেন কলেজ নামে পরিচিতি পায়। পরবর্তীতে আজিমপুরের নতুন ভবনে ডিগ্রী শাখা চালু হলে নতুন ভবনটি ইডেন কলেজ নাম ধারণ করে এবং বকশিবাজারের এই কলেজটি গভ: ইন্টারমিডিয়েট কলেজ হিসেবে পরিচিতি লাভ করে। এরপর ১৯৬৮ সালে এখানে ডিগ্রী কোর্স চালু হলে ১৯৬৯ সালের শেষদিকে এই কলেজের নাম হয় ঢাকা গভর্নমেন্ট গার্লস কলেজ। ১৯৭৪ সালে বাংলাদেশের প্রথম শিক্ষা প্রতিমন্ত্রী বেগম বদরুন্নেসা আহমেদ-এর মৃত্যুর পর তার নামানুসারে কলেজটির পুনরায় নামকরণ করা হয় বেগম বদরুন্নেসা সরকারি মহিলা কলেজ। নারী জাতির কল্যাণের জন্য বেগম বদরুন্নেসা অনেক গঠনমূলক কাজ করে গেছেন। ১৯৫৩ খ্রিষ্টাব্দে তিনি সমাজ সেবার জন্য রাণী এলিজাবেথ করোনেশর মেডেল এবং ১৯৯৯ সালে মরণোত্তর স্বাধীনতা দিবস পদক লাভ করেন।
১৯৯২ সালে জাতীয় বিশ্ববিদ্যালয় প্রতিষ্ঠিত হলে কলেজটিকে জাতীয় বিশ্ববিদ্যালয় এর অধিভূক্ত করা হয়। ২০১৬ সালে প্রধানমন্ত্রী শেখ হাসিনা এর নির্দেশে এই কলেজসহ আরও ৬টি কলেজকে ঢাকা বিশ্ববিদ্যালয় এর অধিভূক্ত করা হয়। এরপর ২০২৫ সালের জানুয়ারিতে এই অধিভুক্ত বাতিল করা হয়।

শিক্ষা কার্যক্রম 
কলা অনুষদ
 বাংলা
 ইংরেজি
 দর্শন
 ইসলামের ইতিহাস ও সংস্কৃতি

সামাজিক বিজ্ঞান অনুষদ
 সমাজবিজ্ঞান 
 রাষ্ট্রবিজ্ঞান
 গার্হস্থ্য অর্থনীতি
 অর্থনীতি
 সমাজকর্ম

ব্যাবসায় প্রশাসন অনুষদ
 হিসাববিজ্ঞান
 ফিন্যান্স ও ব্যাংকিং
 ব্যাবস্থাপনা

বিজ্ঞান অনুষদ
 পদার্থবিজ্ঞান
 রসায়ন
 গণিত
 পরিসংখ্যান
 উদ্ভিদবিজ্ঞান
 প্রাণিবিদ্যা
 মনোবিজ্ঞান 
 ভূগোল ও পরিবেশবিদ্যা বিভাগ

উল্লেখযোগ্য প্রাক্তন ছাত্রী 
 শেখ হাসিনা

তথ্যসূত্র

বহিঃসংযোগ

ঢাকা জেলার মহাবিদ্যালয়
বাংলাদেশের মহিলা বিশ্ববিদ্যালয় ও মহাবিদ্যালয়
১৯৪৮-এ প্রতিষ্ঠিত শিক্ষাপ্রতিষ্ঠান
১৯৪৮-এ পূর্ব পাকিস্তানে প্রতিষ্ঠিত
ঢাকা জেলার সরকারি কলেজ
কিরীটেশ্বরী মন্দির

কিরীটেশ্বরী মন্দির হল হিন্দুধর্মের শাক্ত মতের পবিত্র তীর্থ শক্তিপীঠগুলির অন্যতম। এটি ভারতের পশ্চিমবঙ্গের মুর্শিদাবাদ জেলার  লালবাগ কোর্ট রোড রেলওয়ে স্টেশনের ৩ মাইল দূরে 'কিরীটকণা' (বা 'কিরীটকোণা') গ্রামে অবস্থিত। রাঢ় বাংলার প্রাচীন পীঠস্থানগুলির মধ্যে কিরীটকণা অন্যতম; যদিও বর্তমান মন্দিরটি বেশি পুরানো নয়। এই মন্দিরের নিকটে একাধিক মন্দির আছে। তান্ত্রিকমতে, এখানে দেবী দাক্ষায়ণী সতীর 'কিরীট' অর্থাৎ মুকুটের কণা পতিত হয়েছিল। যেহেতু এখানে দেবীর কোনও অঙ্গ পতিত হয়নি, তাই এই স্থানকে অনেক তন্ত্রবিদ্ 'পূর্ণ পীঠস্থান' না বলে 'উপপীঠ' বলে থাকেন। এই পীঠে দেবী 'বিমলা' এবং তার ভৈরব 'সম্বর্ত' নামে পূজিত হন।

লোকবিশ্বাস 

লোকবিশ্বাস অনুসারে, শক্তিপীঠ নামাঙ্কিত তীর্থগুলিতে দেবী সতীর দেহের নানান অঙ্গ ও অলঙ্কার প্রস্তরীভূত অবস্থায় রক্ষিত আছে। "শক্তি" অর্থাৎ প্রত্যেক "পীঠস্থানে" পূজিতা দেবী, যিনি দাক্ষায়ণী, দুর্গা বা পার্বতীর বিভিন্ন রূপ; "ভৈরব" অর্থাৎ ঐ দেবীর স্বামী (সঙ্গী), যারা প্রত্যেকেই শিবের বিভিন্ন রূপ; "দেহ খণ্ড বা অলঙ্কার" অর্থাৎ সতী দেবীর শরীরের বিভিন্ন অংশ বা অলঙ্কার যা ভগবান বিষ্ণুর সুদর্শন চক্র দ্বারা ছেদনের পর সেই "পীঠস্থানে" পতিত হয়েছিল। সাধারণত ৫১টি শক্তিপীঠের কথা বলা হয়ে থাকলেও, শাস্ত্রভেদে পীঠের সংখ্যা ও অবস্থান নিয়ে মতভেদ আছে।

বিবরণ

শাক্তধর্মে এই স্থান একটি প্রাচীন মহাপীঠ হিসাবে প্রসিদ্ধ। পাঠান-মুঘল শাসনকালেও এই স্থানের খ্যাতি ছিল। রিয়াজুস সালতীন গ্রন্থে ও রেনেলের কাশীমবাজার দ্বীপের মানচিত্রে কিরীটকোণাকে 'তীরতকোণা' বলে উল্লেখ করা হয়েছে।

পৌষ মাসের প্রতি মঙ্গলবার এখানে দেবী কিরীটেশ্বরীর মেলা বসে। মন্দিরে দেবীর কোনও প্রতিমূর্তি নেই, একটি উঁচু পাথরের উপর বেদী আছে; এই বেদীর উপর আরেকটি ছোট বেদী আছে যা দেবীর কিরীট বলে পূজা করা হয়। কিরীটেশ্বরী মন্দিরের চারিদিকে অনেক ছোট-ছোট মন্দির আছে; তারমধ্যে একটি চারচালা মন্দিরকে সপ্তদশ শতাব্দীর তৈরি বলে মনে করা হয়। রাজা রাজবল্লভের প্রতিষ্ঠিত শিবমন্দিরও এখানে আছে। গ্রামের মধ্যে গুপ্তমঠ নামে এক নতুন মন্দিরে কিরীটেশ্বরীর পূজার ব্যবস্থা আছে। নাটোরের সাধন-অনুরাগী রাজা রামকৃষ্ণ বড়নগর থেকে এখানে আসতেন। এখনও মন্দির-প্রাঙ্গনে দুটি পাথরখণ্ড দেখা যায়, যার উপর বসে রাজা রামকৃষ্ণ সাধনা করতেন। কথিত আছে মুর্শিদাবাদের নবাব মীর জাফর আলী খান কুষ্ঠরোগগ্রস্ত হলে শেষ জীবনে তার হিন্দু দেওয়ানের পরামর্শ অনুযায়ী কিরীটেশ্বরী দেবীর চরণামৃত পান করার ইচ্ছা প্রকাশ করেছিলেন।

অনেকের মতে দেবীর ভৈরব 'সম্বর্ত' বলে যে মূর্তিটি পূজা করা হয়, সেটি আসলে একটি বুদ্ধমূর্তি। যা মূর্তি রাঢ়ের এই অঞ্চলের সঙ্গে বৌদ্ধসংস্কৃতির পরিচয় দেয়।

১১৭৭ বঙ্গাব্দে বিজয়রাম সেন রচিত 'তীর্থ-মঙ্গল' কাব্যে কিরীটেশ্বরীর বর্ণনা আছেঃ
কিরীটেশ্বরী পূজা দিতে গেলা শীঘ্রগতি।
কথোগুলি বাত্রী গেলা কর্ত্তার সংহতি।।
মহাসরঞ্জাম সঙ্গে গিয়া কিরীটকোণা।
দেবীকে প্রণাম কৈল দিয়া কিছু সোনা।।
ষোড়শোপচারে পূজা কৈল ভগবানে।
দক্ষিণা করিলা কত কৈল বিতরণে।।

আরও দেখুন
ব্যাসপুর শিব মন্দির

তথ্যসূত্র

বহিঃসংযোগ 

শক্তিপীঠ
পশ্চিমবঙ্গের কালীমন্দির
পশ্চিমবঙ্গের হিন্দু মন্দির
মুর্শিদাবাদ জেলার হিন্দু মন্দির
মুর্শিদাবাদ জেলার দর্শনীয় স্থান
দুলাভাই জিন্দাবাদ

দুলাভাই জিন্দাবাদ ২০১৭ সালে মুক্তি পাওয়া বাংলাদেশী চলচ্চিত্র। এটি পারিবারিক একশ্যানধর্মী চলচ্চিত্র। লিখছেন আব্দুল্লাহ জহির বাবু। চিত্রনাট্য ও পরিচালনা করেছেন মনতাজুর রহমান আকবর। চলচ্চিত্রটির প্রধান শিল্পীরা হলেন মৌসুমী, মিম, বাপ্পী ও মনোয়ার হোসেন ডিপজল। চলচ্চিত্রটি প্রযোজনা করেন রাজেশ ফিল্মসের ব্যানারে মোঃ নাদির খান।

অভিনয়ে 
 মনোয়ার হোসেন ডিপজল - সুলতান/দুলাভাই
 মৌসুমী - জোসনা
 মিম - যমুনা/জোসনা'র বোন/সুলতানের শ্যালিকা
 বাপ্পী - সাগর 
 অরুনা বিশ্বাস - 
 অমিত হাসান -
 আহমেদ শরিফ
 দিলারা বেগম-
 ববি-
 জিয়াসমিন -
 সাইফ খান - কামরুল

সংগীত

নির্মাণ নেপথ্য 
১৬ ফেব্রুয়ারি ২০১৭ বিএফডিসিতে মহরতের মাধ্যমের ছবিটির আনুষ্ঠানিক কাজ শুরু হয়।  ১৩ জুলাই ২০১৭ সাভারে ডিপজলের বাড়িতে ছবির কয়েকটি দৃশ্য ধারণ শেষে ছবিটির কাজ শেষ করা হয়। ২৯ আগস্ট ২০১৬ বিনা কর্তনে ছাড়পত্র পায় ছবিটি। ২৭ সেপ্টেম্বর ২০১৭ তে  ইউটিউবে ট্রেলার প্রকাশ পায়।

মুক্তি 
দুলাভাই জিন্দাবাদ ছবিটি ২০ অক্টোবর ২০১৭ তারিখে ১২৮ টি সিনেমা হলে মুক্তি পায়।

মূল্যায়ন 

‘দুলাভাই জিন্দাবাদ’ সিনেমার ট্রেলার দেখে সোশ্যাল মিডিয়ায় কেউ কেউ নেতিবাচক মন্তব্য করছেন। তাদের মতে, ২০১৭ সালে এসে এমন সিনেমা বানানোর মানে হয় না। তার উত্তর দিয়েছে সিলেটের নন্দিতা সিনেমা হল কর্তৃপক্ষ।

তথ্যসূত্র

বহিঃসংযোগ 
 
 

২০১৭-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
মনতাজুর রহমান আকবর পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী নাট্য চলচ্চিত্র
ইমন সাহা সুরারোপিত চলচ্চিত্র
পীতসাগর

পীতসাগর বলতে পূর্ব চীন সাগরের উত্তর অংশটিকে বোঝায়। এটি প্রশান্ত মহাসাগরের একটি প্রান্তিক সাগর। সাগরটি চীনের মূল ভূখণ্ড এবং কোরীয় উপদ্বীপের মাঝখানে অবস্থিত। গোবি মরুভূমির ধূলিঝড় থেকে উড়ে আসা বালুর কণাগুলি সাগরটির পানিকে হলুদ রঙে রাঙিয়ে তোলে বলে এর নাম দেওয়া হয়েছে পীত সাগর (অর্থাৎ হলুদ সাগর)।

পীত সাগরের সবচেয়ে ভেতরের দিকের উপসাগরটিকে পোহাই সাগর নামে ডাকা হয় (অতীত নাম পেচিলি বা চিলি উপসাগর)। চীনের শানতুং প্রদেশ ও এর রাজধানী চিনানের ভেতর দিয়ে প্রবাহিত পীত নদী এবং বেইজিং ও থিয়েনচিন শহরের মধ্যে দিয়ে প্রবাহিত হাই হো নদী এই উপসাগরে পড়েছে। এই নদীগুলি যে বালি ও পলিমাটি বহন করে নিয়ে আসে, সেগুলিও সাগরটির রঙ গঠনে ভূমিকা রেখেছে।

পীতসাগরের উত্তরের অংশটি কোরিয়া উপসাগর নামে পরিচিত।
বিশ্বের যে চারটি সাগরকে সাধারণ রঙের নামে নামকরণ করা হয়েছে, তার মধ্যে পীতসাগর একটি। বাকি তিনটি হল কৃষ্ণ সাগর, লোহিত সাগর এবং শুভ্র সাগর।

ভূগোল

ব্যাপ্তি
আন্তর্জাতিক জললেখবিজ্ঞান সংস্থা পীতসাগরের সীমা নির্ধারণ করে (যা এটি "হোয়াং হাই" নামেও পরিচিত):

পীতসাগর জাপান সাগর থেকে বিভক্ত হচ্ছে হেনাম উপদ্বীপের দক্ষিণ প্রান্ত থেকে জিওলানামডো থেকে চেজু দ্বীপ সীমানা দ্বারা এবং পূর্ব চীন সাগর থেকে বিভক্ত হচ্ছে জেজু দ্বীপ এর পশ্চিম প্রান্ত থেকে ছাং চিয়াং নদী মোহনা পর্যন্ত সীমানা।

জলবায়ু এবং জলবিদ্যা

এই অঞ্চলে ঠান্ডা, শুষ্ক শীত রয়েছে এবং নভেম্বরের শেষ থেকে মার্চ পর্যন্ত শক্তিশালী উত্তর দিকে মৌসুমি বায়ু প্রবাহিত হয়।

আরও দেখুন
 চীনের ভূগোল
 দক্ষিণ কোরিয়ার ভূগোল
 কোরিয়া প্রণালী

তথ্যসূত্র

পীতসাগর
পূর্ব এশিয়ার ভূগোল
কোরিয়ার ভূগোল
এশিয়ার সাগর
ফ্লেরোভিয়াম

ফ্লেরোভিয়াম  একটি ভারী কৃত্তিম মৌল। এর প্রতীক হল Fl এবং পারমাণবিক সংখ্যা হল ১১৪। এটি একটি তেজস্ক্রিয় মৌল। এর নামকরণ হয় ফ্লেরভ ল্যাবরেটরি এর নাম অনুসারে যা রাশিয়ায় দাবনায় অবস্থিত। যেখানে এই মৌলটি ১৯৯৮ সালে আবিষ্কৃত হয়। ল্যাবরেটরিটির নাম নেয়া হয় পদার্থবিজ্ঞানী জর্জ ফ্লাইরোভ( এর নামে। মৌলটির নাম আন্তর্জাতিক বিশুদ্ধ ও ফলিত রসায়ন সংস্থা দ্বারা ২০১২ সালে গৃহীত হয়।

মৌলিক পদার্থ
পাপুয়া নিউগিনি জাতীয় মহিলা ক্রিকেট দল

পাপুয়া নিউগিনি জাতীয় মহিলা ক্রিকেট দল মহিলাদের আন্তর্জাতিক ক্রিকেট অঙ্গনে পাপুয়া নিউগিনির প্রতিনিধিত্ব করছে। ক্রিকেট পিএনজি কর্তৃক দলটি পরিচালিত হয়। দলটি আন্তর্জাতিক ক্রিকেট কাউন্সিলের (আইসিসি) সহযোগী সদস্য।

ইতিহাস 
সেপ্টেম্বর, ২০০৬ সালে আন্তর্জাতিক ক্রিকেট অঙ্গনে পাপুয়া নিউগিনির অভিষেক ঘটে। আইসিসি পূর্ব এশিয়া-প্রশান্ত মহাসাগরীয় অঞ্চল (ইএপি) থেকে ২০০৮ সালের বিশ্বকাপ বাছাইপর্বে প্রতিনিধিত্ব করার উদ্দেশ্যে জাপানের বিপক্ষে তিন খেলার সিরিজে অংশ নেয়। জাপানের বিপক্ষে ৩-০ ব্যবধানে সিরিজ জয় করলেও বিশ্বকাপ বাছাইপর্বে কেবলমাত্র বারমুদার বিপক্ষেই দুই খেলায় জয়ী হয়েছিল।

২০১১ সালের বিশ্বকাপ বাছাইপর্ব ও ২০১৩ সালের বিশ্ব টুয়েন্টি২০ বাছাইপর্বে দলটি যোগ্যতা লাভ করতে পারেনি। উভয় ক্ষেত্রেই জাপান ইএপি অঞ্চল থেকে প্রতিনিধিত্ব করে।

২০১৫ সালের প্রশান্ত মহাসাগরীয় ক্রীড়ায় পাপুয়া নিউগিনি স্বাগতিকের মর্যাদা পায়। প্রথমবারের মতো এ প্রতিযোগিতায় মহিলাদের ক্রিকেট বিষয় অন্তর্ভুক্ত হয়। চূড়ান্ত খেলায় সামোয়ার কাছে খুব কম ব্যবধানে পরাজিত হয়। এরপূর্ব দলটি অপরাজিত ছিল। ঐ বছর শেষে পাপুয়া নিউগিনি দ্বিতীয়বারের মতো বৈশ্বিক প্রতিযোগিতায় অংশ নেয়। আট দলের অংশগ্রহণে ২০১৫ সালের বিশ্ব টুয়েন্টি২০ বাছাইপর্বে তারা পঞ্চম স্থান দখল করে।

দলীয় সদস্য 
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত পাপুয়া নিউগিনি মহিলা দলের সদস্যদের তালিকা নিম্নরূপ:

 পুকে সিয়াকা (অঃ)
 তানিয়া রুমা
 ভিকি আরা
 কাইয়া আরুয়া
 কোনিও ওয়ালা
 ভেরু ফ্রাঙ্ক
 সিবোনা জিমি
 কপি জন
 হেলেন বুরুকা (উইঃ)
 রাভিনা ওয়া
 নর্মা ওভাসুরু
 হিনামুতাওয়া ফিলিপ
 ব্রেন্ডা টাও
 মাইরি টম
 রাভিনি ওয়া

তথ্যসূত্র

আরও দেখুন 
 বাংলাদেশ জাতীয় মহিলা ক্রিকেট দল
 পাপুয়া নিউগিনি জাতীয় ক্রিকেট দল
 ২০১৭ মহিলা ক্রিকেট বিশ্বকাপ বাছাইপর্ব

পাপুয়া নিউগিনিতে ক্রিকেট
পাপুয়া নিউগিনির জাতীয় ক্রীড়া দল
জাতীয় মহিলা ক্রিকেট দল
আন্তর্জাতিক ক্রিকেটে পাপুয়া নিউগিনি
২০০৫-এ পাপুয়া নিউগিনিতে প্রতিষ্ঠিত
পাপুয়া নিউগিনিতে মহিলাদের ক্রীড়া
জিল্যান্ডিয়া

জিল্যান্ডিয়া (, জ়ীল্যান্ডিয়া) একটি প্রায় নিমজ্জিত মহাদেশীয় ভূখন্ডাংশ () যা নিউজিল্যান্ড মহাদেশ বা তাসমান্টিস () নামেও পরিচিত। ৬-৮.৫ কোটি বছর আগে এটি অস্ট্রেলিয়া মহাদেশ থেকে বিচ্ছিন্ন হবার পর ক্রমশ নিমজ্জিত হয়, ইতোপূর্বে ৮.৫-১৩ কোটি বছর আগে জিল্যান্ডিয়া ও অস্ট্রেলিয়া মহাদেশ অ্যান্টার্কটিকা থেকে বিচ্ছিন্ন হয়। ২.৩ কোটি বছর আগে সম্ভবত মহাদেশটি সম্পূর্ণ নিমজ্জিত ছিল, এবং বর্তমানে মহাদেশটির সিংহভাগই (৯৩%) প্রশান্ত মহাসাগরের মাঝে নিমজ্জিত। জিল্যান্ডিয়ার সাথে বোলোন্‌স্ ডুবো আগ্নেয়গিরি (চ্যাথাম দ্বীপপুঞ্জের দক্ষিণে) কতটা ভালভাবে সংযুক্ত তা এখনও অজ্ঞাত। বর্তমান সংজ্ঞানুযায়ী এটি পৃথিবীর বৃহত্তম মহাদেশীয় ভূখন্ডাংশ বা অণুমহাদেশ (), যার আয়তন প্রায় ৪৯,২০,০০০ কি.মি.২। যা দ্বিতীয় বৃহত্তম অণুমহাদেশের আয়তনের তুলনায় দ্বিগুণের বেশি এবং যা অস্ট্রেলিয়া মহাদেশের অর্ধেকের বেশি। এই সব কারণ ছাড়াও অন্যান্য ভূতাত্ত্বিক কারণে, যেমন: ভূপৃষ্ঠের পুরুত্ব ও ঘনত্ব বিচার করে, জিল্যান্ডিয়াকে অনেক সময় একটি পূর্ণ মহাদেশ হিসেবেও গণ্য করা হয়।

তথ্যসূত্র

মহাদেশ
জিল্যান্ডিয়া
ওশেনিয়ার ভূগোল
কাতসুমি ইউসা

কাতসুমি ইউসা (遊佐 克美 Yusa Katsumi, জন্ম - আগস্ট ২, ১৯৮৮) একজন জাপানি ফুটবল খেলোয়াড় যিনি আই লিগে ভারতের মোহনবাগানের হয়ে খেলেন।

পেশাদার জীবন

সানফ্রেক্কে হিরোসিমা 
২০০৭ জে-ওয়ান লিগে পয়লা ডিসেম্বর সানফ্রেক্কে হিরোসিমার হয়ে গাম্বা ওসাকার বিরুদ্ধে উনি প্রথম খেলতে নামেন। খেলাটি ২-২ গোলে অমীমাংসিত রূপে শেষ হয়।  ওই মরসুমে উনি দুটি ম্যাচ খেলেন। লিগে সানফ্রেক্কে হিরোসিমা শেষ থেকে তৃতীয় হয়ে মরসুম শেষ করে ও জে-টু লিগে নেমে যায়।

তথ্যসূত্র 

১৯৮৮-এ জন্ম
জীবিত ব্যক্তি
ফুটবল মধ্যমাঠের খেলোয়াড়
জাপানি ফুটবলার
জাপানের আন্তর্জাতিক ফুটবলার
ইন্ডিয়ান সুপার লিগের খেলোয়াড়
সানফ্রেকে হিরোশিমার খেলোয়াড়
জে২ লিগের খেলোয়াড়
ভারতে প্রবাসী ফুটবলার
জে১ লিগের খেলোয়াড়
জে৩ লিগের খেলোয়াড়
আই-লিগের খেলোয়াড়
পুরুষ ফুটবল মধ্যমাঠের খেলোয়াড়
মোহনবাগান সুপার জায়ান্টের খেলোয়াড়
হাক্কানী আঞ্জুমান

হাক্কানী আঞ্জুমান (Hindi: हक़्क़ानी अंजुमन; urdu:حقانی انجمن ;) মাওলানা সূফী মুফতী আজানগাছী সাহেব দ্বারা ১৮৭৬ সালে প্রতিষ্ঠিত, বাগমারী (কলকাতা, পশ্চিমবঙ্গ, ভারত) এর প্রধান কার্যালয় সঙ্গে, বাংলাদেশ এর ইসলামিক বেসরকারি সংগঠন। এই সংগঠন সুফিবাদ দ্বারা প্রভাবিত হয় এবং সামাজিক কাজের সঙ্গে যুক্ত করা হয়।

হাক্কানী আঞ্জুমানের আক্ষরিক অর্থ হল সত্যের সংগঠন।

তথ্যসূত্র

বহিঃসংযোগ
 বাংলাদেশের রাষ্ট্রপতি জিল্লুর রহমান দ্বারা  হাক্কানী আঞ্জুমান আয়োজিত প্রোগ্রাম উপলক্ষে বার্তা অভিবাদন, ঢাকার  1 ডিসেম্বর, 2012 তে ।

সুফি তরিকা
হাক্কানী আঞ্জুমান
ভারতভিত্তিক ইসলামি সংস্থা
ভারত ভিত্তিক ইসলামি সংগঠন
শামসুল হক (বীর বিক্রম)

একই নামের অন্যান্য ব্যক্তিবর্গের জন্য দেখুন শামসুল হক।

শামসুল হক (জন্ম: ১৯২৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তার খেতাবের সনদ নম্বর ৪৩।

জন্ম ও শিক্ষাজীবন 
শামসুল হকের জন্ম ব্রাহ্মণবাড়িয়া জেলার নবীনগর উপজেলার জিনোদপুর ইউনিয়নের বলিবাড়ি গ্রামে। তার বাবার নাম সৈয়দ আলী মুন্সি এবং মায়ের নাম নূরেন্নেছা বেগম। তার স্ত্রীর নাম আফিয়া বেগম। তাদের চার ছেলে দুই মেয়ে।

কর্মজীবন 
পাকিস্তান সেনাবাহিনীর অষ্টম ইস্ট বেঙ্গল রেজিমেন্টে চাকরি করতেন শামসুল হক। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধ যুদ্ধ শেষে ভারতে যাওয়ার পর প্রথম যুদ্ধ করেন ‘জেড’ ফোর্সের অধীনে। পরে ৪ নম্বর সেক্টরে যুদ্ধ করেন। ধামাই চা-বাগানের যুদ্ধে শামসুল হক অসাধারণ বীরত্ব প্রদর্শন করেন। এ যুদ্ধে তার দলনেতা ছিলেন এস এম ইমদাদুল হক (বীর উত্তম) শহীদ হন।

মুক্তিযুদ্ধে ভূমিকা 
১৯৭১ সালের ডিসেম্বরের প্রথম সপ্তাহে সিলেট জেলার অন্তর্গত কানাইঘাট এলাকায় পাকিস্তান সেনাবাহিনীর শক্ত এক অবস্থান ছিল। মুক্তিযুদ্ধের চূড়ান্ত পর্যায়ে মুক্তিবাহিনী পাকিস্তান সেনাবাহিনীর অবস্থানে আক্রমণ করে। তখন সেখানে ভয়াবহ যুদ্ধ হয়। মুক্তিযোদ্ধাদের একটি ছোট দলের নেতৃত্বে ছিলেন শামসুল হক। কানাইঘাট ছিল মুক্তিবাহিনীর ৪ নম্বর সেক্টরের আওতাধীন এলাকা। সেক্টর অধিনায়ক ছিলেন সি আর দত্ত (বীর উত্তম)। 
শামসুল হক ও তার সহযোদ্ধারা রাতের অন্ধকারে নিঃশব্দে অবস্থান নিলেন পাকিস্তান সেনাবাহিনীর প্রতিরক্ষা অবস্থানের কাছে। মুক্তিযোদ্ধারা কয়েকটি দলে বিভক্ত। একটি দলের নেতৃত্বে শামসুল হক। সব দল যার যার অবস্থান নিয়েছে। এখন অধিনায়ক সংকেত দিলেই আক্রমণের পালা। মুক্তিযোদ্ধারা সেই সংকেতের জন্য অপেক্ষা করছেন। এমন সময় পাকিস্তানিরাই তাদের আক্রমণ করল। ব্যাপক হারে গোলা এসে পড়তে থাকল শামসুল হকদের অবস্থানে। বিরামহীন ও ভয়াবহ গোলাবর্ষণ চলতে থাকে। শামসুল হক মনোবল হারালেন না। চরম প্রতিকূলতা সত্ত্বেও সহযোদ্ধাদের উজ্জীবিত করে এগিয়ে যেতে থাকলেন সামনে। পাকিস্তান সেনাবাহিনীর মুখোমুখি হয়ে বিপুল বিক্রমে যুদ্ধ করতে থাকলেন। তাদের সাহসিকতায় পাকিস্তানি সেনারা হতবাক হয়ে পড়ে। ‘কানাইঘাট যুদ্ধে পাকিস্তানিদের মৃতের সংখ্যা ছিল ৫০ জন। আহত ২০ জন। আমাদের পক্ষে শহীদ হয়েছে ১১ জন। আহত হয়েছিল ১৫ জন।

পুরস্কার ও সম্মাননা 
 বীর বিক্রম

তথ্যসূত্র

বহি:সংযোগ 

বীর বিক্রম
১৯২৫-এ জন্ম
জীবিত ব্যক্তি
ব্রাহ্মণবাড়িয়া জেলার মুক্তিযোদ্ধা
কমিক স্ট্রিপ

কার্টুন স্ট্রিপ () সংক্ষিপ্ত হাস্যরসাত্মক কোন গল্প বা বহুপর্ববিশিষ্ট কাহিনীর অংশবিশেষ হিসেবে একাধিক অঙ্কনের সংকলন, যাতে ক্যাপশন ও কথার বেলুন ব্যবহার করা হয়। প্রথাগতভাবে ২০শ শতকের পুরোটা জুড়ে ও ২১শ শতকেও এগুলি বিভিন্ন সংবাদপত্র ও ম্যাগাজিনে প্রকাশিত হয়ে এসেছে। দৈনিক সংবাদপত্রে এগুলি সাধারণত সাদা-কালোতে অনুভূমিক ফিতার আকারে প্রকাশিত হয়। ইন্টারনেটের আবির্ভাবের পর থেকে এগুলি ওয়েব কমিক্‌স হিসেবে আত্মপ্রকাশ করে।

২০শ শতকের প্রায় পুরোটা সময় ধরে প্রতিদিন কেবল মার্কিন সংবাদপত্রগুলিতেই ২০০টির মত বিভিন্ন কমিক স্ট্রিপ প্রকাশিত হত। সব মিলিয়ে অন্ততপক্ষে এরকম প্রায় ৭৩লক্ষ পর্ব প্রকাশিত হয়।

আরও দেখুন 
 নন্টে ফন্টে
 বাঁটুল দি গ্রেট
 হাঁদা ভোঁদা

তথ্যসূত্র 

কমিক
কমিক বিন্যাস
কমিক পরিভাষা
জাতিরাষ্ট্র

জাতিরাষ্ট্র বলতে মূলত একক জাতিগত পরিচয় বা জাতীয় আদর্শকে ভিত্তি করে গঠিত রাষ্ট্রকে বোঝায়। সাধারণত জাতিরাষ্ট্রসমূহে জাতির ইতিহাস, সংস্কৃতি ও মননশীলতার প্রতি সর্বাধিক গুরুত্ব আরোপ করা হয়। নিজস্ব জাতিগত তত্ত্ব ও মূল্যবোধকে এগিয়ে নিয়ে জাতিরাষ্ট্র গুলো বিশ্ব ঐতিহ্যের সাথে সম্পর্ক স্থাপন করে। জাতিরাষ্ট্র বৃহত্তর জাতীয় পরিচয়ে গোষ্ঠীসমাজকে ঐক্যের মাঝে রাখতে তৎপর। পাশাপাশি অপর গোষ্ঠীদের প্রতি সদয় আর শ্রদ্ধাশীল।

ইতিহাস 
অতীত প্রাচীন গ্ৰিসে যে রাষ্ট্রের উদ্ভব ঘটেছিল তা ছিল নগর রাষ্ট্র। কিন্তু বর্তমান রাষ্ট্রগুলো আর নগর রাষ্ট্র নেই।বর্তমান রাষ্ট্র হল জাতি রাষ্ট্র। বর্তমানে অসংখ্য জনপদ সহ নগর এবং একাধিক জাতিসত্তা নিয়ে রাষ্ট্র গঠিত হয় । এসব জাতি রাষ্ট্র বহু ধর্মের বহুবনের বহু ভাষাভাষীর মানুষ বসবাস করে তবে তাদের জাতির পরিচয় থাকে একটি ।  অভিন্ন জাতীয়তাবাদ দ্বারা উদ্ভূত হয় । নৃতাত্ত্বিক জাতীয়তা অপেক্ষার রাজনৈতিক রাষ্ট্রের ভৌগোলিক জাতীয়তায় জাতির রাষ্ট্রের প্রাধান্য পায়। সাধারণত জাতি রাষ্ট্রের নিজস্ব পতাকা, জাতীয় সংগীত এবং অভিন্ন জাতীয় লক্ষ্য থাকে।

উদাহরণ 

বাংলাদেশ একটি জাতিরাষ্ট্র এবং দেশের জনগণ বাঙালি জাতীয়তাবাদ বহন করে। বাংলা ভাষা ও সংস্কৃতি জনগণকে দেশপ্রেমে উদ্বুদ্ধ করে। অপরদিক থেকে সহবাসী ক্ষুদ্র নৃগোষ্ঠীদের আদর্শ ও সংস্কৃতির প্রতি বিনয় প্রকাশ করে।

জাতীয়তাবাদ
রাষ্ট্র

আরো দেখুন 
 বহুজাতিকতা
 রাষ্ট্র
রাষ্ট্রবিজ্ঞানের পরিভাষা